दोनों पायलट सुरक्षित; कोर्ट ऑफ इंक्वायरी के आदेश जारी
Indian Air Force Aircraft Surya Kiran Crash In Karnataka Chamarajanagar कर्नाटक के चामराजनगर में गुरुवार को IAF का सूर्य किरण एयरक्राफ्ट क्रैश हो गया। यह हादसा मकाली गांव के पास हुआ
कर्नाटक के चामराजनगर में गुरुवार को IAF का सूर्य किरण एयरक्राफ्ट क्रैश हो गया। यह हादसा भोगपुरा गांव के एक खुले मैदान में हुआ है। एयरक्राफ्ट की महिला पायलट समेत दोनों पायलट सुरक्षित हैं। IAF अधिकारी ने बताया कि दुर्घटना के कारणों की जांच के लिए कोर्ट ऑफ इंक्वायरी के आदेश दिए गए हैं। इस हादसे के बाद का एक वीडियो भी सामने आया है।
रूटीन ट्रेनिंग के दौरान हुआ हादसा
IAF ने बताया कि आज सुबह बेंगलुरु के एयरफोर्स स्टेशन से एक ट्रेनिंग एयरक्राफ्ट ने उड़ान भरी थी। इसे तेजपाल और भूमिका उड़ा रहे थे। वे रूटीन ट्रेनिंग पर थे। किसी कारण से उन्होंने विमान से नियंत्रण खो दिया और यह हादसा हुआ। इस घटना में दोनों पायलट को मामूली चोटें आई हैं।
एयरफोर्स की एक टीम मौके पर पहुंची
IAF अधिकारी ने बताया कि घटना की जानकारी मिलते ही मौके पर एयरफोर्स की टीम पहुंची है। घटना की जांच की जा रही है। स्थानीय लोग भी वहां मौजूद हैं। क्रैश के बाद एयरक्राफ्ट के हिस्सों में लगी आग को बुझाया जा रहा है।
दो दिन पहले बेलगावी में ट्रेन‍िंग एयरक्राफ्ट की इमरजेंसी लैंडिंग हुई थी 
कर्नाटक में बेलगावी के सांबरा एयरपोर्ट के पास मंगलवार को रेडबर्ड एविएशन के टू-सीटर ट्रेन‍िंग एयरक्राफ्ट ने इमरजेंसी लैंडिंग की थी। उड़ान के दौरान तकनीकी खराबी आने के कारण इमरजेंसी लैंडिंग कराई गई थी। दोनों पायलटों को मामूली चोटें आई थीं। उन्हें उपचार के लिए वायु सेना के अस्पताल ले जाया गया था।
एयरक्राफ्ट के क्रैश से जुड़ी यह खबर भी पढ़ सकते हैं...
अमेठी में ट्रेनिंग एयरक्राफ्ट की इमरजेंसी लैंडिंग, विमान का अगला हिस्सा बुरी तरह से क्षतिग्रस्त हुआ
अमेठी में ट्रेनिंग एयरक्राफ्ट इमरजेंसी लैंडिंग के दौरान क्षतिग्रस्त हो गया। इस विमान को ट्रेनी पायलट उड़ा रहा था। हादसा फुरसतगंज के कठुआ में हुआ है। ट्रेनी पायलट सुरक्षित बताया जा रहा है। विमान नीचे गिरने के बाद मौके पर गांव के लोग जमा हो गए। पूरी खबर पढ़ें...